paragraph_text: Vrativši se u Split predaje u Školi primijenjenih umjetnosti i Višoj pedagoškoj školi, a zatim djeluje kao samostalni umjetnik, boreći se za preživljavanje s obitelji, u gradu koji je imao previše umjetnika, a malo zanimanja političke i građanske sredine za umjetnost. Zbog toga je bio prisiljen baviti se i primijenjenom umjetnošću i izradom suvenira. Ujedno je bio povremeni scenograf u kazalištu.